ส่วนที่ 2

1.  ปัจจัยความเสี่ยง

    1.  ความเสี่ยงในการประกอบธุรกิจ

        1.  ความเสี่ยงจากการสร้างบ้านก่อนขาย

บริษัทประกอบธุรกิจพัฒนาอสังหาริมทรัพย์โดยมีรายได้หลักมาจากการขายบ้านพร้อมที่ดินในปี 2548
และ 2549 บริษัทมีรายได้จากการขายบ้านพร้อมที่ดินคิดเป็นสัดส่วนร้อยละ 82.3 และ 80.5
ของรายได้จากธุรกิจอสังหาริมทรัพย์ตามลำดับ ในปี 2544
บริษัทได้เปลี่ยนนโยบายการดำเนินธุรกิจโครงการบ้านโดยการสร้างบ้านเสร็จก่อนขายแทนการสร้างบ้านเมื่อลูกค้ามาจองซื้อ
(หรือที่เรียกว่าบ้านสั่งสร้าง) การสร้างบ้านเสร็จก่อนขายของบริษัทมีสัดส่วนเพิ่มขึ้นอย่างต่อเนื่อง
โดยในปี 2545 จนถึงปัจจุบันบ้านทุกหลังที่ขายจะเป็นบ้านสร้างเสร็จ
จากการที่บริษัทได้เปลี่ยนนโยบายดังกล่าวส่งผลให้บริษัทต้องใช้เงินทุนหมุนเวียนในการก่อสร้างบ้านสูงเพิ่มขึ้นกว่าเดิมในช่วงระหว่างการก่อสร้างบ้าน
ซึ่งอาจจะส่งผลให้บริษัทมีความเสี่ยง ถ้าไม่สามารถขายบ้านที่สร้างเสร็จได้
โดยอาจจะส่งผลกระทบต่อสภาพคล่องทางการเงินและความสามารถในการหากำไรของบริษัท
เนื่องจากมีจำนวนเงินลงทุนในสินค้าคงเหลือที่สูง
และเกิดภาระดอกเบี้ยจ่ายจากการกู้เงินมาลงทุนในโครงการนั้นๆ

อย่างไรก็ตาม บริษัทมีวิธีดำเนินการเพื่อป้องกันหรือลดความเสี่ยงดังกล่าว ดังต่อไปนี้

1)  บริษัทได้มีการศึกษาพฤติกรรมผู้บริโภคโดยสำรวจความคิดเห็นของลูกค้าที่เข้าชมโครงการในด้านงบประมาณ
    ราคาบ้าน แบบบ้าน ขนาดที่ดิน คุณภาพของวัสดุก่อสร้าง สภาพโครงการ
    และการรักษาความปลอดภัย เป็นต้น
    รวมทั้งใช้ข้อมูลการขายโครงการในอดีตมาทำการวิเคราะห์ความต้องการของลูกค้า
    ทำให้บริษัทสามารถสร้างบ้านก่อนขายได้ตรงกับความต้องการและเป็นที่ยอมรับของลูกค้า
    ซึ่งในปัจจุบันลูกค้าส่วนใหญ่โดยเฉพาะกลุ่มระดับบนมีความพึงพอใจซื้อบ้านที่สร้างเสร็จก่อนขายมากกว่าการสั่งสร้าง
    เนื่องจากมีความมั่นใจในการรับโอนกรรมสิทธิ์บ้านพร้อมที่ดินตามสัญญาและได้เห็นคุณภาพสินค้าตามสภาพจริงก่อนตัดสินใจซื้อ

2)  บริษัทเป็นผู้ประกอบการพัฒนาอสังหาริมทรัพย์รายใหญ่และอยู่ในตลาดอสังหาริมทรัพย์มานานจึงเป็นที่รู้จักและยอมรับของกลุ่มลูกค้าเป้าหมาย

3)  บริษัทได้มีการประเมินความต้องการซื้อบ้าน(Demand) ภาวะเศรษฐกิจของประเทศ
    และสภาพแวดล้อมต่างๆที่เกี่ยวข้อง เพื่อนำมาทบทวนและการวางแผนงานก่อสร้างบ้าน
    หรือการลงทุนในโครงการใหม่ๆ
    โดยคำนึงถึงความเหมาะสมของระดับปริมาณสินค้าคงเหลือที่บริษัทมีอยู่ด้วยเป็นสำคัญ

    1.  ความเสี่ยงจากภาวะการแข่งขันที่สูง

สืบเนื่องจาก ภาวะเศรษฐกิจไทยโดยรวมปี 2549 ชะลอตัวจากปี 2548 ทั้งด้านอุปทานและอุปสงค์
โดยได้รับผลกระทบจากปัญหาด้านการเมือง ภาวะน้ำท่วมในหลายจังหวัด ปัญหาความไม่สงบใน 3
จังหวัดชายแดนภาคใต้ อัตราเงินเฟ้อและอัตราดอกเบี้ย
จากปัจจัยต่างๆดังกล่าวส่งผลกระทบต่อความเชื่อมั่นของผู้บริโภค
ทำให้กำลังซื้อลดลงและมีความระมัดระวังการใช้จ่ายมากขึ้น
ส่งผลให้เกิดการชะลอตัวลงของธุรกิจภาคอสังหาริมทรัพย์โดยรวม
เนื่องจากผู้บริโภคเลื่อนการตัดสินใจในการซื้อที่อยู่อาศัยออกไป
ทำให้ผู้ประกอบการแต่ละรายนำกลยุทธ์ด้านการตลาดมาใช้ในการกระตุ้นยอดขายอสังหาริมทรัพย์มากขึ้น
ทำให้เกิดภาวะการแข่งขันกันที่ค่อนข้างสูงในตลาดบ้านในทุกระดับราคา

แต่อย่างไรก็ตามเนื่องจากภาวะเศรษฐกิจยังคงขยายตัวอยู่ ถึงแม้ว่าอยู่ในอัตราที่ลดลงจากปี 2548
และอัตราดอกเบี้ยเงินกู้ยืมที่ยังคงอยู่ในอัตราที่ต่ำ
จึงเป็นปัจจัยบวกที่เอื้อต่อการตัดสินใจซื้อบ้านพักอาศัยในช่วงระยะเวลานี้
รวมทั้งการที่บริษัทเป็นผู้ประกอบการรายใหญ่อยู่ในตลาดมานานและมีชื่อเสียงในการขายบ้านในระดับบน
ทำให้บริษัทมีความได้เปรียบในด้านชื่อเสียง ความน่าเชื่อถือ คุณภาพ มาตรฐานสินค้า
รวมทั้งบริษัทได้ศึกษาความป็นไปได้ของโครงการแต่ละโครงการก่อนการลงทุน
ได้แก่ทำเลที่ตั้งโครงการ การคมนาคม การขยายตัวของประชากร สภาวะตลาด คู่แข่งขัน
และลูกค้ากลุ่มเป้าหมาย เป็นต้น นอกจากนี้บริษัทยังได้มีการขยายโครงการในกลุ่มลูกค้าระดับกลาง
เพื่อให้สามารถครอบคลุมฐานลูกค้ามากขึ้น

1.  ความเสี่ยงเกี่ยวกับการผลิต

  ความเสี่ยงเรื่องราคาต้นทุนวัสดุก่อสร้างและต้นทุนการพัฒนาโครงการ

จากการยกเลิกการตรึงราคาน้ำมันดีเซลในปี 2548
เพื่อให้ราคาน้ำมันดีเซลเป็นไปตามราคาที่แท้จริง
ประกอบกับระดับราคาน้ำมันดิบในตลาดโลกยังคงทรงตัวอยู่ในระดับราคาสูงและมีความผันผวนจึงส่งผลกระทบต่ออัตราเงินเฟ้อและดอกเบี้ยที่เพิ่มสูงขึ้น
ทำให้ต้นทุนในการผลิตสินค้าต่างๆเพิ่มสูงขึ้น ซึ่งรวมทั้งต้นทุนวัสดุก่อสร้าง
และต้นทุนในการพัฒนาอสังหาริมทรัพย์ได้แก่ ค่าถมดิน ค่าขนส่ง ค่าผลิตวัสดุก่อสร้าง และอื่นๆ
ในขณะที่ภาวะการแข่งขันในการประกอบธุรกิจขายบ้านและที่ดินได้ทวีความรุนแรงมากขึ้น
อาจทำให้บริษัทไม่สามารถปรับขึ้นราคาขายบ้านและที่ดินเท่ากับต้นทุนในการพัฒนาโครงการที่เพิ่มสูงขึ้น
และอาจจะกระทบต่อความสามารถในการทำกำไรของบริษัทในอนาคต

แต่อย่างไรก็ตามการที่บริษัทมีนโยบายในการสร้างบ้านเสร็จก่อนขายทำให้บริษัทสามารถลดความเสี่ยงด้านการกำหนดราคาสินค้า
เนื่องจากบริษัทสามารถทราบต้นทุนของบ้านพร้อมที่ดินที่แน่นอน
ทำให้บริษัทกำหนดราคาขายได้ถูกต้องและทราบกำไรที่ชัดเจน
ขณะเดียวกันบริษัทสามารถควบคุมต้นทุนและระยะเวลาในการผลิตสินค้าให้เป็นไปตามแผนงานที่วางไว้ได้อย่างมีประสิทธิภาพ
สำหรับโครงการหรือบ้านที่สร้างใหม่
บริษัทอาจจะต้องปรับราคาสินค้าเพิ่มสูงขึ้นตามต้นทุนการพัฒนาที่เพิ่มสูงขึ้น
ตามภาวะตลาดอสังหาริมทรัพย์ในขณะนั้น

นอกจากนี้บริษัทยังได้หาแนวทางในการเพิ่มประสิทธิภาพในการควบคุมงานก่อสร้าง
การลดระยะเวลาในการก่อสร้างหรือพัฒนาโครงการ
การทำสัญญาซื้อวัสดุก่อสร้างล่วงหน้าและชำระเงินล่วงหน้าค่าวัสดุก่อสร้างที่คาดว่าจะปรับราคาขึ้นในอนาคต
และจากการที่บริษัทมีปริมาณการใช้วัสดุก่อสร้างเป็นจำนวนมากทำให้บริษัทสามารถเจรจาตกลงเรื่องราคาวัสดุก่อสร้างกับผู้ขายหรือผู้ผลิตได้ในราคาต่ำ
ซึ่งบริษัทเชื่อว่าการดำเนินการทั้งหมดดังกล่าวสามารถลดต้นทุนและค่าใช้จ่ายในการพัฒนาโครงการได้

2.  ความเสี่ยงด้านการเงิน

    1.  ความเสี่ยงจากอัตราดอกเบี้ย

จากแนวโน้มภาวะอัตราดอกเบี้ยโลกที่เพิ่มสูงขึ้นในปี 2549
ส่งผลให้ธนาคารแห่งประเทศไทยได้มีการปรับขึ้นอัตราดอกเบี้ยตลาดซื้อคืนพันธบัตรประเภท 14 วัน
6 ครั้งในปี 2549 จากอัตราดอกเบี้ยร้อยละ 2.0 ต่อปีเป็นร้อยละ 4.0 ต่อปี
แต่อย่างไรก็ตามสภาพคล่องของตลาดเงินในประเทศไทยยังคงสูงอยู่
จึงส่งผลให้ธนาคารพาณิชย์ในประเทศ
มีการพิจารณาเกี่ยวกับการปรับอัตราดอกเบี้ยสำหรับผู้กู้ซื้อที่อยู่อาศัยไม่สูงมาก
และนอกจากนี้ยังมีความเข้มงวดในการปล่อยสินเชื่อสำหรับผู้ประกอบการอสังหาริมทรัพย์
ซึ่งจะส่งผลกระทบต่อความต้องการซื้ออสังหาริมทรัพย์อาจจะชะลอตัวลง
เนื่องจากความกังวลเกี่ยวกับอัตราดอกเบี้ยเงินกู้และการผ่อนคืนเงินกู้ยืม
เมื่อมีการเพิ่มขึ้นของอัตราดอกเบี้ย ซึ่งอาจจะส่งผลกระทบต่อยอดรายได้จากการขายบ้านและที่ดิน
และต้นทุนการดำเนินงานของบริษัท

จากการที่อัตราดอกเบี้ยที่จะปรับตัวสูงขึ้นทำให้บริษัทมีภาระต้นทุนทางการเงินที่ใช้ในการพัฒนาโครงการและดำเนินงานสูงขึ้น
ทางบริษัทได้มีมาตรการป้องกันความเสี่ยงจากอัตราดอกเบี้ยที่เพิ่มสูงขึ้นดังต่อไปนี้

  ก) การออกหุ้นกู้

  เมื่อวันที่ 14 กรกฎาคม 2548 บริษัทได้ออกหุ้นกู้ชนิดระบุชื่อผู้ถือประเภทไม่ด้อยสิทธิ
  ไม่มีหลักประกัน และมีผู้แทนผู้ถือหุ้นกู้แก่ผู้ลงทุนทั่วไปและผู้ลงทุนประเภทสถาบันจำนวนรวม 3
  ล้านหน่วย มูลค่าที่ตราไว้หน่วยละ 1,000 บาท ในราคาเสนอขายหน่วยละ 1,000 บาท
  คิดเป็นจำนวนเงินรวม 3,000 ล้านบาท โดยแบ่งการออกและเสนอขายหุ้นกู้เป็น 3 ชุดดังนี้

  1) หุ้นกู้ชุดที่ 1 จำนวน 1,000,000 หน่วย มีอายุ 3 ปีนับจากวันที่ออกหุ้นกู้
  มีอัตราดอกเบี้ยคงที่ร้อยละ 4.50 ต่อปี ครบกำหนดไถ่ถอนวันที่ 14 กรกฎาคม 2551

  2) หุ้นกู้ชุดที่ 2 จำนวน 1,000,000 หน่วย มีอายุ 4 ปีนับจากวันที่ออกหุ้นกู้
  ครบกำหนดไถ่ถอนในวันที่ 14 กรกฎาคม 2552 มีอัตราดอกเบี้ยคงที่ดังนี้

  - ปีที่ 1 ถึงปีที่ 3 ร้อยละ 4.50 ต่อปี

  - ปีที่ 4 ร้อยละ 6.00 ต่อปี

  3) หุ้นกู้ชุดที่ 3 จำนวน 1,000,000 หน่วย มีอายุ 5 ปีนับจากวันที่ออกหุ้นกู้
  ครบกำหนดไถ่ถอนในวันที่14 กรกฎาคม 2553 มีอัตราดอกเบี้ยคงที่ดังนี้

  - ปีที่ 1 ถึงปีที่ 3 ร้อยละ 4.50 ต่อปี

  - ปีที่ 4 ร้อยละ 6.00 ต่อปี

  - ปีที่ 5 ร้อยละ 6.75 ต่อปี

  บริษัทได้ออกหุ้นกู้ที่เป็นอัตราดอกเบี้ยคงที่
  ไปชำระคืนเงินกู้ยืมเดิมบางส่วนที่มีต้นทุนดอกเบี้ยที่สูงกว่า
  ซึ่งส่งผลให้ต้นทุนทางการเงินของบริษัทต่ำลงและเป็นการลดความเสี่ยงของอัตราดอกเบี้ยที่มีแนวโน้มปรับสูงขึ้นในอนาคต
  และได้นำเงินส่วนที่เหลือไปลงทุนในโครงการบ้านและโครงการอาคารสำนักงานให้เช่าที่ให้อัตราผลตอบแทนการลงทุนที่สูงกว่าอัตราดอกเบี้ยจ่าย

2)  บริษัทมีการออกตั๋วแลกเงินระยะสั้นซึ่งมีอัตราดอกเบี้ยต่ำขายให้แก่นักลงทุนประเภทสถาบัน
    ซึ่งเป็นการลดภาระต้นทุนดอกเบี้ยและเหมาะสมสอดคล้องกับธุรกิจประเภทโครงการบ้านที่ต้องการเงินลงทุนระยะสั้น

3)  บริษัทได้มีการวางแผนงานก่อสร้างและพัฒนาประสิทธิภาพการพัฒนาโครงการให้มีระยะเวลาที่สั้นลง
    เพื่อลดภาระดอกเบี้ยเงินกู้ยืม
    รวมทั้งบริษัทได้พยายามเร่งยอดขายและลดระยะเวลาโครงการให้สั้นลง
    เพื่อที่จะได้มีกระแสเงินสดมาชำระคืนเงินกู้ยืมเร็วขึ้นและสามารถนำกระแสเงินส่วนเหลือไปลงทุนต่อในโครงการอื่นต่อไป

4)  บริษัทได้จัดสรรเงินกู้ยืมทั้งในส่วนที่เป็นอัตราดอกเบี้ยคงที่และอัตราดอกเบี้ยลอยตัวให้สอดคล้องกับประเภทของธุรกิจของบริษัท
    โดยมีการติดตามแนวโน้มของอัตราดอกเบี้ยทั้งในปัจจุบันและในอนาคต
    และใช้เครื่องมือทางการเงินที่เหมาะสมในการบริหารเพื่อลดลดความเสี่ยงจากอัตราดอกเบี้ย

5)  ในปี 2549 บริษัทได้ดำเนินการจัดตั้งกองทุนรวมอสังหาริมทรัพย์ควอลิตี้ เฮ้าส์(“กองทุนรวม”)
    โดยบริษัทหลักทรัพย์จัดการกองทุนไทยพาณิชย์ จำกัดในฐานะบริษัทจัดการ
    โดยเสนอขายหน่วยลงทุนเป็นจำนวนเงินทั้งสิ้น 7,970.0 ล้านบาท
    เพื่อใช้เป็นช่องทางในการระดมทุน การขยายการลงทุนในธุรกิจอาคารสูงให้เช่า
    ลดภาระหนี้สินและดอกเบี้ยจ่ายที่เกิดจากการลงทุนในอาคารสูงให้เช่าที่มีอยู่
    เนื่องจากการลงทุนในอาคารสูงแต่ละอาคารจะต้องใช้เงินลงทุนเป็นจำนวนมาก
    ส่งผลให้เงินกู้ยืมและภาระดอกเบี้ยจ่ายของบริษัทเพิ่มมากขึ้นเป็นจำนวนมากในทุกครั้งที่มีการลงทุนในโครงการใหม่

  จากการดำเนินการดังกล่าวบริษัทและบริษัทย่อยได้จำหน่ายอสังหาริมทรัพย์พร้อมทั้งส่วนควบและอุปกรณ์ที่เกี่ยวข้อง
  และ/หรือให้สิทธิการเช่า และ/หรือโอนกรรมสิทธิ์การเช่าอสังหาริมทรัพย์
  สำหรับโครงการอาคารสำนักงานจำนวน 2 โครงการ คือ โครงการคิวเฮ้าส์ ลุมพินี
  และโครงการคิวเฮ้าส์ เพลินจิตให้แก่กองทุนรวมเป็นจำนวนเงินทั้งสิ้น 5,921.0 ล้านบาท
  และได้ลงทุนในกองทุนดังกล่าวเป็นจำนวนเงิน 2,045.1 ล้านบาท
  ซึ่งจำนวนเงินที่เหลือหลังจากหักค่าใช้จ่ายต่างๆที่เกี่ยวข้องแล้ว บริษัทได้นำไปชำระคืนเงินกู้ยืม
  รวมทั้งใช้เป็นเงินทุนหมุนเวียน ซึ่งส่งผลให้อัตราส่วนหนี้สินต่อทุนและดอกเบี้ยจ่ายลดลง
  ส่งผลให้บริษัทมีฐานะการเงินมั่นคงเพิ่มขึ้น

1.  ความเสี่ยงทางด้านโครงสร้างทางการเงินของบริษัท

บริษัทได้ประกอบธุรกิจหลักอยู่ 3 ประเภท คือ ธุรกิจขายบ้านพร้อมที่ดิน
ธุรกิจอาคารสำนักงานให้เช่า และธุรกิจอาคารที่พักอาศัยให้เช่า
ซึ่งธุรกิจอาคารสำนักงานให้เช่าและอาคารที่พักอาศัยให้เช่าเป็นธุรกิจที่ใช้เงินลงทุนจำนวนมาก
ขณะที่ต้องเก็บเกี่ยวผลประโยชน์จากรายได้ค่าเช่าเป็นระยะเวลายาวจึงจะถึงจุดคุ้มทุน
แต่รายได้ค่าเช่าดังกล่าวบริษัทจะได้รับอย่างสม่ำเสมอต่อเนื่อง
ถึงแม้ว่าอยู่ในช่วงภาวะทางเศรษฐกิจถดถอยก็ตาม แต่การที่บริษัทมีอาคารสูงให้เช่าจำนวน 8
อาคาร และอยู่ระหว่างพัฒนาอีก 2 โครงการ ณ สิ้นปี 2549
จะส่งผลให้บริษัทมีอัตราส่วนหนี้สินต่อทุนสูง
และมีภาระดอกเบี้ยจ่ายเพิ่มขึ้นในช่วงระยะเวลาปีแรกๆที่มีการลงทุนในโครงการดังกล่าว
เมื่อเปรียบเทียบกับผู้ประกอบการที่ขายบ้านพร้อมที่ดินเพียงอย่างเดียว
เพื่อเป็นการลดความเสี่ยงด้านโครงสร้างทางการเงินและบริษัทสามารถขยายตัวทางธุรกิจอาคารสูงให้เช่าได้มากขึ้น
บริษัทจึงมีการจัดตั้งกองทุนรวมอสังหาริมทรัพย์ควอลิตี้ เฮ้าส์ ขึ้นในปี 2549
เพื่อที่จะสามารถระดมเงินทุนจากผู้ลงทุนมาลงทุนโครงการอาคารสูงที่บริษัทเป็นเจ้าของหรือกรรมสิทธิ์
ตามรายละเอียดที่ได้กล่าวมาแล้วในหัวข้อปัจจัยความเสี่ยง ข้อ 1.3.1 (จ)

  1.3.3.ความเสี่ยงจากการลงทุน การให้กู้ยืมเงิน และการค้ำประกันบริษัทที่เกี่ยวข้องราย บริษัท
  ฮาเบอร์ วิว จำกัด

บริษัท ฮาเบอร์ วิว จำกัด เป็นบริษัทที่เกี่ยวข้อง โดยบริษัท คิว.เอช. อินเตอร์เนชั่นแนล (บีวีไอ)
จำกัด ซึ่งเป็นบริษัทย่อย (บริษัทถือหุ้นในสัดส่วนร้อยละ 100 โดยถือผ่านบริษัทย่อย คือ บริษัท
คิว.เอช. อินเตอร์เนชั่นแนล จำกัด) ถือหุ้นในบริษัท ฮาเบอร์ วิว จำกัด ในสัดส่วนร้อยละ 14.15

ณ วันที่ 31 ธันวาคม 2548 และ 2549 เงินลงทุนในบริษัท ฮาเบอร์ วิว จำกัด
มีมูลค่าเงินลงทุนสุทธิหลังหักค่าเผื่อการด้อยค่าของเงินลงทุน เท่ากับศูนย์
เมื่อเปรียบเทียบกับเงินลงทุนตามราคาทุนจำนวน 32.6 ล้านบาท
โดยบริษัทได้ตั้งค่าเผื่อการด้อยค่าของเงินลงทุนดังกล่าวไว้เต็มจำนวน ทั้งนี้เนื่องจาก บริษัท
ฮาเบอร์ วิว จำกัด ซึ่งประกอบธุรกิจโรงแรมและอาคารสำนักงานให้เช่าในเมืองท่าไฮฟง
ประเทศเวียดนาม มีผลการดำเนินงานขาดทุนอย่างต่อเนื่อง

ณ วันที่ 31 ธันวาคม 2548 และ2549 บริษัทย่อย คือ บริษัท คิว.เอช. อินเตอร์เนชั่นแนล
(บีวีไอ) จำกัด มีเงินให้กู้ยืมแก่บริษัท ฮาเบอร์ วิว จำกัด จำนวน 3.7 ล้านบาทและ 3.5
ล้านบาทตามลำดับ (รายละเอียดตามส่วน รายการระหว่างกัน ข้อ 22
การให้ความช่วยเหลือทางการเงินแก่บริษัทร่วม)
บริษัทย่อยดังกล่าวจึงอาจมีความเสี่ยงที่อาจสูญเสียเงินให้กู้ยืมจำนวน 3.5 ล้านบาท เนื่องจากบริษัท
ฮาเบอร์ วิว จำกัด มีผลการดำเนินงานขาดทุนอย่างต่อเนื่อง

ณ วันที่ 31 ธันวาคม 2548 และ 2549 บริษัทได้เป็นผู้ค้ำประกันเงินกู้ยืมของบริษัท ฮาเบอร์ วิว
จำกัด ตามสัดส่วนการถือหุ้นในบริษัทย่อย จำนวน 2.1 ล้านเหรียญสหรัฐอเมริกา และ 2.1
ล้านเหรียญสหรัฐอเมริกา คำนวณเป็นเงินบาทประมาณ 86.5 ล้านบาท และ 75.5
ล้านบาทโดยใช้อัตราแลกเปลี่ยนขายถัวเฉลี่ย ณ สิ้นวันทำการประจำวันที่ 31 ธันวาคม 2548 และ
2549 ที่เท่ากับ 41.1746 บาท และ 35.9555 บาท ต่อ 1 เหรียญสหรัฐอเมริกาตามลำดับ
(รายละเอียดตามส่วน รายการระหว่างกัน ข้อ 22
การให้ความช่วยเหลือทางการเงินแก่บริษัทร่วม) เนื่องจากบริษัท ฮาเบอร์ วิว จำกัด
มีผลการดำเนินงานขาดทุนอย่างต่อเนื่องบริษัทจึงมีความเสี่ยงที่อาจจะต้องชำระหนี้ตามที่ค้ำประกันเงินกู้ยืมของบริษัท
ฮาเบอร์ วิว จำกัดแทน อย่างไรก็ตามในปี 2545
บริษัทได้ตั้งสำรองเผื่อหนี้สินที่อาจเกิดขึ้นจากการค้ำประกันส่วนหนึ่งจำนวน 35 ล้านบาท
ซึ่งหากเกิดกรณีที่บริษัทต้องชำระคืนหนี้ตามสัญญาค้ำประกันเงินกู้ยืมของบริษัท ฮาเบอร์ วิว จำกัด
จำนวน 2.1 ล้านเหรียญสหรัฐอเมริกา หรือประมาณ 75.5 ล้านบาท(ณ วันที่ 31 ธันวาคม 2549)
ก็จะส่งผลให้ให้บริษัทมีผลขาดทุนจากการค้ำประกันเงินกู้ของบริษัท ฮาเบอร์ วิว จำกัด
เพิ่มขึ้นอีกจำนวนประมาณ 40.5 ล้านบาท แต่อย่างไรก็ตาม บริษัท ฮาเบอร์วิว จำกัด
ได้มีการปรับปรุงโครงสร้างหนี้กับธนาคารและได้รับการขยายเวลาชำระหนี้คืน
ทำให้บริษัทลดความเสี่ยงจากการค้ำประกันเงินกู้ยืมดังกล่าว นอกจากนี้
บริษัทได้ติดตามฐานะทางการเงิน ผลการดำเนินงาน
และการปฏิบัติตามแผนปรับปรุงโครงสร้างหนี้ของบริษัท ฮาเบอร์ วิว จำกัด อย่างใกล้ชิด

4.  ความเสี่ยงจากคำรับรองและการรับประกันตามเงื่อนไขการจำหน่ายอสังหาริมทรัพย์พร้อมส่วนควบและอุปกรณ์ที่เกี่ยวข้อง
    และ/หรือสิทธิการเช่า
    และ/หรือโอนสิทธิการเช่าอสังหาริมทรัพย์เข้ากองทุนรวมอสังหาริมทรัพย์ควอลิตี้ เฮ้าส์
    (“กองทุนรวม”)

บริษัทและบริษัทย่อยได้ให้คำรับรองและรับประกันที่กำหนดไว้ในสัญญาซื้อขายอาคารและการโอนสิทธิการเช่าที่ดินโครงการคิวเฮ้าส์
ลุมพินี และสัญญาเช่าอสังหาริมทรัพย์โครงการคิวเฮ้าส์ เพลินจิต
ซึ่งอาจจะเกิดขึ้นจากการที่บริษัทผิดคำรับรองหรือเกิดความเสียหายตามเงื่อนไขที่ระบุไว้ในการจำหน่ายอสังหาริมทรัพย์พร้อมส่วนควบและอุปกรณ์ที่เกี่ยวข้อง
และ/หรือสิทธิการเช่า และ/หรือโอนสิทธิการเช่าอสังหาริมทรัพย์ให้แก่กองทุนรวม
โดยสามารถสรุปพอสังเขป ดังนี้

1.  บริษัทและบริษัทย่อยได้ให้การสนันสนุนผลการดำเนินการของกองทุนรวม
    โดยเข้ารับประกันผลกำไรสุทธิของโครงการคิวเฮ้าส์ ลุมพินี ในรอบบัญชีปี 2550 – 2552
    ในจำนวน 435.0 ล้านบาท 450.0 ล้านบาท และ 465.0 ล้านบาทตามลำดับ
    โดยหากผลกำไรสุทธิของโครงการดังกล่าวในรอบปีบัญชีใดรอบปีบัญชีหนึ่งต่ำกว่าจำนวนดังกล่าว
    บริษัทหรือบริษัทย่อยจะชำระเงินให้แก่กองทุนเท่ากับจำนวนส่วนต่างระหว่างจำนวนผลกำไรสุทธิที่บริษัทหรือบริษัทย่อยรับประกันกับผลกำไรสุทธิที่เกิดขึ้นจริงของโครงการคิวเฮ้าส์
    ลุมพินี ทั้งนี้เนื่องจากโครงการคิวเฮ้าส์ ลุมพินี เริ่มประกอบการในช่วงต้นปี 2549
    และเป็นการสร้างความมั่นใจให้กับผู้ลงทุนในกองทุนในช่วงเริ่มประกอบการ

2.  บริษัทและบริษัทย่อยได้ให้คำรับรองและรับประกันความเสียหายต่างๆที่อาจเกิดขึ้นสำหรับการขายอาคาร
    อุปกรณ์ส่วนควบต่างๆ และการโอนสิทธิการเช่าที่ดินโครงการคิวเฮ้าส์ ลุมพินี
    และการให้เช่าระยะยาวอาคาร และอุปกรณ์ส่วนควบต่างๆของโครงการคิวเฮ้าส์เพลินจิต
    เป็นระยะเวลา 1 ปีนับแต่วันที่กองทุนเข้าลงทุนครั้งแรก ในวงเงินรวม 2
    โครงการไม่เกินจำนวน 100.0 ล้านบาท หากค่าความเสียหายดังกล่าวมีจำนวนเกินกว่า 10
    ล้านบาท กองทุนจึงจะสามารถเรียกชดใช้ค่าเสียหายที่เกิดขึ้นได้
    ซึ่งเป็นความเสียหายที่เกี่ยวกับอาคาร งานระบบสาธารณูปโภค และอุปกรณ์ที่เกี่ยวข้อง
    รวมทั้งภาษีและข้อกฎหมายต่างๆที่เกี่ยวข้องกับโครงการก่อนที่กองทุนจะลงทุน เป็นต้น

  1.3.5. ความเสี่ยงจากผลกระทบของการเพิ่มจำนวนหุ้นสามัญจดทะเบียนและชำระแล้ว
  (Dilution Effect)

  ณ วันที่ 31 ธันวาคม 2549 บริษัทคงเหลือยอดใบสำคัญแสดงสิทธิที่จะซื้อหุ้นสามัญของบริษัท
  ควอลิตี้ เฮ้าส์ จำกัด(มหาชน) ครั้งที่ 4(QH-W4) จำนวน 1,157.0
  ล้านหน่วยและใบสำคัญแสดงสิทธิที่จะซื้อหุ้นสามัญบริษัท ควอลิตี้ เฮ้าส์ จำกัด
  (มหาชน)ให้แก่พนักงานของบริษัทและ/หรือบริษัทย่อย ครั้งที่3(ESOP-W3) จำนวน 67.4
  ล้านหน่วยที่ยังไม่ใช้สิทธิ
  หากผู้ถือใบสำคัญแสดงสิทธิใช้สิทธิในการซื้อหุ้นสามัญทั้งจำนวนตามอัตราการใช้สิทธิซื้อหุ้นสามัญ ณ
  วันที่ 31 ธันวาคม 2549 กล่าวคือ QH-W4 จำนวน 1 หน่วยแปลงเป็นหุ้นสามัญได้เท่ากับจำนวน
  1.00309 หุ้นและESOP-W3จำนวน 1 หน่วย แปลงเป็นหุ้นสามัญได้เท่ากับจำนวน 1 หุ้น
  จะทำให้หุ้นสามัญเพิ่มขึ้นจำนวน 1,228.0
  ล้านหุ้นและทำให้เกิดผลกระทบต่อกำไรต่อหุ้นและมูลค่าตามบัญชีต่อหุ้นที่มีอยู่เดิมลดต่ำลง
  ประมาณร้อยละ 14.5 อย่างไรก็ตาม
  ผลกระทบดังกล่าวจะขึ้นอยู่กับการใช้สิทธิแปลงสภาพของใบสำคัญแสดงสิทธิที่จะซื้อหุ้นสามัญของผู้ถือใบสำคัญแสดงสิทธิ
  แต่การใช้สิทธิแปลงสภาพดังกล่าวจะส่งผลให้บริษัทมีสภาพคล่องดีขึ้นและสามารถนำเงินที่ได้ไปชำระคืนเงินกู้ยืมหรือนำเงินไปลงทุนในโครงการต่างๆ
  รวมทั้งลดภาระดอกเบี้ยจ่ายทำให้ผลการดำเนินงานดีขึ้น
  ส่งผลให้ฐานะทางการเงินบริษัทแข็งแรงมากขึ้น ดังนั้นกำไรต่อหุ้นและมูลค่าตามบัญชีต่อหุ้นก็จะดีขึ้น

1.3.6. ความเสี่ยงเกี่ยวกับความขัดแย้งทางผลประโยชน์

  จากการที่บริษัทและบริษัท แลนด์ แอนด์ เฮ้าส์ จำกัด (มหาชน)
  มีความเกี่ยวข้องกันในแง่การถือหุ้นและการมีกรรมการร่วม โดยบริษัท แลนด์ แอนด์ เฮ้าส์ จำกัด
  (มหาชน) เป็นผู้ถือหุ้นรายใหญ่ของบริษัทในสัดส่วนร้อยละ 21.57 (ณ วันที่ 3 พฤศจิกายน 2549
  ) นอกจากนี้ บริษัทและบริษัท แลนด์ แอนด์ เฮ้าส์ จำกัด (มหาชน) มีกรรมการร่วมกันจำนวน 2
  คน คือ นายอนันต์ อัศวโภคิน และนายอดิศร ธนนันท์นราพูล
  โดยบุคคลทั้งสองดังกล่าวเป็นกรรมการที่ไม่มีอำนาจลงนามในบริษัท
  แต่เป็นกรรมการผู้มีอำนาจลงนามในบริษัท แลนด์ แอนด์ เฮ้าส์ จำกัด (มหาชน)
  รวมทั้งบริษัททั้งสองประกอบธุรกิจประเภทเดียวกันจึงอาจมีผลกระทบต่อการดำเนินงานและการแข่งขันของบริษัทได้
  อย่างไรก็ตาม มาตรการที่ใช้ป้องกันความขัดแย้งทางผลประโยชน์ดังกล่าว มีดังนี้

-   บริษัทมุ่งเน้นการสร้างบ้านเพื่อขายแก่กลุ่มลูกค้าระดับกลางถึงสูง
    โดยมุ่งเน้นที่ระดับราคาบ้านเฉลี่ยที่ 10 ล้านบาทขึ้นไป
    ซึ่งเป็นกลุ่มลูกค้าเป้าหมายที่ต่างจากกลุ่มลูกค้าเป้าหมายบริษัท แลนด์ แอนด์ เฮ้าส์ จำกัด
    (มหาชน)

-   บริษัทมีนโยบายการสร้างบ้านเสร็จพร้อมขายด้วยนโยบายบ้าน 5 คุณภาพ
    (รายละเอียดตามส่วน ลักษณะการประกอบธุรกิจ และภาวะอุตสาหกรรมและการแข่งขัน
    ในหัวข้อย่อยเกี่ยวกับธุรกิจขายบ้านพร้อมที่ดิน)
    ผลิตภัณฑ์ในธุรกิจอสังหาริมทรัพย์เพื่อขายของบริษัทมีความแตกต่างจากผลิตภัณฑ์ในธุรกิจอสังหาริมทรัพย์เพื่อขายของบริษัท
    แลนด์ แอนด์ เฮ้าส์ จำกัด (มหาชน) ทั้งในด้านแบบบ้าน
    วิธีการพัฒนาโครงการที่เป็นสังคมระดับเดียวกันทั้งโครงการ
    การทำพื้นที่ส่วนกลางที่มีความโดดเด่น เช่น
    การตรวจสอบบันทึกภาพคนเข้าและออกโครงการด้วยระบบโทรทัศน์วงจรปิด (CCTV)
    และระบบรักษาความปลอดภัยสองชั้น (Double Security) กล่าวคือชั้นแรก
    ควบคุมการเข้าและออกอย่างเข้มงวด โดยเจ้าหน้าที่รักษาความปลอดภัยตลอด 24 ชั่วโมง
    ชั้นที่สอง ประตูรีโมทที่บุคคลภายนอกไม่ได้รับอนุญาตผ่านโดยเด็ดขาด เป็นต้น

-   ฝ่ายจัดการของบริษัท และบริษัท แลนด์ แอนด์ เฮ้าส์ จำกัด (มหาชน) และบริษัท
    มีการแยกจากกันอย่างชัดเจน นอกจากนี้ การกำหนดภารกิจ เป้าหมาย กลยุทธ์
    และนโยบายของบริษัท จะผ่านการพิจารณาจากคณะกรรมการบริษัท

    -   การพิจารณาจัดซื้อที่ดินของบริษัทจะผ่านการพิจารณาจากคณะกรรมการซื้อ-ขายอสังหาริมทรัพย์(ประกอบด้วยผู้บริหารตั้งแต่ระดับผู้ช่วยกรรมการผู้จัดการขึ้นไป)
        ทำหน้าที่ ควบคุม
        พิจารณากลั่นกรองตลอดจนอนุมัติการซื้อ-ขายอสังหาริมทรัพย์ของบริษัททุกประเภท

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   

        -   -
            บริษัทมีคณะกรรมการตรวจสอบซึ่งเป็นผู้ดูแลตรวจสอบเกี่ยวกับความขัดแย้งทางผลประโยชน์และป้องกันความขัดแย้งทางผลประโยชน์ที่อาจจะเกิดขึ้นในอนาคต

+--------------------+---------+--------------+--------+---+----------+
| -                  | -       | -            | -      | - |          |
|                    |         |              |        |   |          |
|                    |         |              |        |   |          |
|                    |         |              |        |   |          |
+====================+=========+==============+========+===+==========+
| -                  | -       | -            | -      |   |          |
+--------------------+---------+--------------+--------+---+----------+
| -                  | -       | -            | -      |   | -        |
+--------------------+---------+--------------+--------+---+----------+
| -                  | -       | -            | -      |   | -        |
+--------------------+---------+--------------+--------+---+----------+
| -                  | -       | -            | -      |   | -        |
+--------------------+---------+--------------+--------+---+----------+
| -                  | -       | -            | -      |   | -        |
+--------------------+---------+--------------+--------+---+----------+
| -                  | -       | -            | -      |   | -        |
|                    | -       |              |        |   |          |
+--------------------+---------+--------------+--------+---+----------+
| -                  | -       | -            | -      |   | -        |
+--------------------+---------+--------------+--------+---+----------+
| -                  |         |              | -      |   | -        |
+--------------------+---------+--------------+--------+---+----------+

-   
-   
-   
-   
-   
-   
-   
-   
-   
-   
-   
-   
-   
-   
-   
-   
-   
-   
-   
-   
-   
-   
-   
-   
-   
-   
-   
-   
-   
-   
-   
-   
-   
-   
-   
-   
-   
-   
-